  Туспуктэм: Алексей Арзамасцев Майя Бывальцева 17–23 куарусёнэ Удмуртиын туризмъя арня ортчоз. Со улсын элькунын улӥсьёс, ужбергатӥсьёс, туризмен вырисьёс понна ужъя но экскурси ужрадъёс радъяськозы. Со сярысь уловыл тӧролэн но кивалтэтлэн пресс-службазы ивортӥз. Валтӥсь ужрадъёс Ижысь Шор площадьын но Кузебай Герд нимо музей вӧзысь ротонда дорын ортчозы. Шор карлудын туризмъя но ивортодэтъя центр ужалоз, отын котькудӥз тодоз, мар учконо, кытын сиськоно но мар кароно Удмуртиын. Элькунысь вань ёросъёсын интерактивной но экскурсионной маршрутъёс ортчозы. Ижкарын автобусын, троллейбусын но трамвайын гидэн экскурсиос ортчозы.   23-тӥ куарусёнэ музей вӧзысь ротонда дорын Удмуртиысь фестивальёслы сӥзем ульчаен тодматозы. Со сяна, туризм удысысь ужбергатӥсьёсты пусъён ортчоз. Озьы ик улосвылысь учкымон интыосъя виртуальной путеводителен – «Моя Удмуртия» цифровой платформаен» – тодматозы. Туризмъя арнялэн программаеныз татын тодматскыны луоз. Тегъёс: Удмуртия Удмуртиысьтуризм Туризм  